ลุ้น SET ขึ้นต่อ! รับแรงซื้อหุ้น “พลังงาน” หลังราคาน้ำมันบวก 2%
โบรกคาดตลาดหุ้นไทยเช้านี้ปรับตัวขึ้นต่อหลังวานนี้ดัชนีสามารถยืนเหนือระดับ 1,560 จุดได้ อีกทั้งราคาน้ำมันดิบปรับตัวขึ้น 2% คาดหนุนแรงซื้อเข้ามาต่อเนื่อง ให้กรอบแนวรับที่ 1,550-1,555 จุด และแนวต้าน 1,568-1,572 จุด
โบรกคาดตลาดหุ้นไทยเช้านี้ปรับตัวขึ้นต่อหลังวานนี้ดัชนีสามารถยืนเหนือระดับ 1,560 จุดได้ อีกทั้งราคาน้ำมันดิบปรับตัวขึ้น 2% คาดหนุนแรงซื้อเข้ามาต่อเนื่อง ให้กรอบแนวรับที่ 1,550-1,555 จุด และแนวต้าน 1,568-1,572 จุด
26 ก.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ปรับตัวขึ้นได้ต่อ หลังวานนี้ได้รับแรงหนุนจากแรงซื้อของนักลงทุนต่างชาติและกองทุนในประเทศ ส่งผลให้ดัชนีปิดตลาดสามารถยืนเหนือระดับ 1,560 จุด ได้ ขณะที่ตลาดหุ้นสหรัฐก็สามารถปิดบวกได้ โดยนักลงทุนยังคงรอดูการประชุมของธนาคารกลางสหรัฐ (เฟด) ในวันที่ 26 และ 27 ก.ค.นี้ รวมถึงราคาน้ำมันดิบก็ปรับตัวขึ้น 2% ช่วยหนุนแรงซื้อเข้ามาต่อเนื่อง
ด้านตลาดหุ้นอื่นในภูมิภาคเอเชียเช้านี้เคลื่อนไหวทั้งในด้านบวกและลบ รอดูการประชุมเฟด ให้กรอบแนวรับที่ 1,550-1,555 จุด และแนวต้าน 1,568-1,572 จุด